Remiro I d'Aragón - Biquipedia, a enziclopedia libre

# Remiro I d'Aragón

### De Biquipedia

Remiro I

Informazión
Rei en | Aragón
dende | 1035
dica | 1063
Prezedito por | Sancho lo Gran
Suzedito por | Sancho Remíriz
Naximiento | 1020?
Muerte | 1063

Remiro I estió lo primer rei d'Aragón, gubernando dende 1035 dica 1063, l'año de a suya muerte.

Estió lo primer fillo de Sancho lo Gran, considerato borde per estar su mai Sancha d'Aibar, de a nopleza de as tierras d'Aibar. O suyo orichen ilechitimo ye conoxito grazias á una istoria an se conta como Remiro ye l'unico de os fillos de Sancho que aduya á la suya muller (e mesmo á os fillos d'ella). Agradexita, ella l'adouta como fillo suyo.

Remiro I emplegaba como siñal u signum regis a cruz d'Eneco Arista

Dimpués de a muerte de Sancho lo Gran, eredó lo trono lo suyo primer fillo lechitimo, Garzía de Náxera, que gubernaba en tot lo territorio de o pai. O suyo chirmán Remiro lo consideró menor d'edá e se proclamó baiulus (baile) en as tierras que eba rezebitas de su pai ta bibir de as rendas en o Condato d'Aragón. Bien luego se concararían en a batalla de Tafalla e Remiro dezidió d'emprenzipiar una nueba dinastía en Aragón. Dimpués de a muerte de o suyo chirmán Gonzalo en 1038, otenió tamién os reinos de Sobrarbe e Ribagorza per alcuerdo de os noples d'ixos reinos, que ofriban os territorios á lo Reino d'Aragón. Con tot, en a suya decumentazión autentica, o monarca aragonés se tetulaba como Remiro, fillo de o rei Sancho, sin fer uso de o tetulo de rei.

Tenió, difuera de o matrimonio e antis de contrayer-lo, un fillo natural de doña Amuña, clamato Sancho Remíriz (igual como lo suyo chirmán o rei) que estaría conde de Ribagorza.

Remiro I contrayó dos matrimonios suzesibos:

- Con Chisberga (filla de o conde Bernardo Rocher de Bigorra) o día 22 d'agosto de 1036, que en o baltizo pasó á dizir-se Ermesinda. D'iste matrimonio, en naxioron:
  - Sancho d'Aragón u Sancho Remíriz
  - O bispe Garzía de Chaca
  - A condesa Sancha, casata con Armengol III, conde d'Urchel
  - Urraca, que estió moncha en Santa Cruz de as Serors
  - Tresa

- Con Agnés d'Aquitania casó en calendata desconoxita e no se'n conox deszendenzia.

Morió debán de as puertas de Graus, en mirando de conquerir-la.

Predezesor: Sancho lo Gran | Rei d'Aragón 1035 - 1063 | Suzesor: Sancho Remíriz

## [Editar] Enlazes esternos

- (es) Pachina sobre Remiro I (en español)

Retrieved from "http://an.wikipedia.org../../../r/e/m/Remiro_I_d%27Arag%C3%B3n_27e5.html"

Categorías: Reis d'Aragón | Istoria d'Aragón

##### Views

- Articlo
- Descusión
- Current revision

##### Rechirar

##### Atras luengas

- Asturianu
- Català
- Deutsch
- English
- Español
- Français
- עברית
- 日本語
- Nederlands
- Polski
- Português